b'\n_START_ARTICLE_\nDaniel Henney\n_START_SECTION_\nUnang buhay\n_START_PARAGRAPH_\nIpinanganak si Henney sa Lungsod ng Carson, Michigan, kina Christine, isang Timog-Koreano-Amerikano, at Philip Henney, isang Irlandes-Amerikano.  Isa siyang basketbolistang bituin sa Carson City-Crystal High School na pinamunuan ang Eagles sa kampeonato ng Central region (CSAA) noong siya ay nasa senyor na taon.\n_START_SECTION_\nKarera\n_START_PARAGRAPH_\nNagsimula siya sa pagmomodelo noong 2001 at nakapag-trabaho na rin sa Italya, Pransiya, Hong Kong, at Taiwan.  Sa kabila ng hindi siya nakapagsasalita ng Koreano, naging kilala si Henney sa Timog Korea dahil sa pagganap bilang isang siruhano sa Koreanovelang My Name is Kim Sam Soon.  Maliban sa paglabas sa telebisyon, bumida siya sa mga pelikula tulad ng Seducing Mr. Perfect (2006), My Father (2007), X-Men Origins: Wolverine (2009), Shanghai Calling (2012), The Last Stand (2013), at Big Hero 6 (2014).'